An scheo o na moneda al ze an toche de material co na particolar laorasion che ciapa an serto valor concordà da na società o inponest da na autorità e che come tal al gne acetà da tuti. Le prime forme de moneda le era nasseste sot forma de arte rari da catar inte el loch aonde che i gnea doperadi, o da tochet de metai preẑiosi par far da tramite inte i scanbi comerciai. Co el tenpo ze ruà al bisogn de er robe de la stessa dimension predefinida e del isteso valor, cossì ze stat conià i primi schei: tochi de material solido, de solito de metalo o metaloidi, speso a forma rotonda Co tecniche de produsion e materiai diferenti i ze restadi senpre conpagni infin al bass Medioevo.De quel periodo i banchier i ga scominsià a tesorizar i schei de oro e de arzent e a garantirli co foi de carta: era nassest le banconote. A el dì de incoi i enti che i li emet le monede Ii ze senpre le banche sentrali dei paesi sovrani, o de organizasion soranasioanali, cofà la banca sentrale eoropea Le monete pde valor pi' grando le ze tute de carta e de solito no le ze convertìbiłi in oro. Quele de poco valor le gnen bateste in metai tipo ran, bronzo e acaiaio. An scheo an poco particolar al ze stat al geton telefonico: invese che servir solche par farche intender al credito a i telefoni al ze stat doperà anca inte i scanbi comerciai co un valor fissà . Altri tipi de schei i ze quei eletronici come carte de credito varie.